### 9.     Beslutning om et projekt i Gørlev lokalområde i 'Få det Fikset' - puljen

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-120484

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges et delprojekt i Gørlev lokalområde, opsætning
af et multtoilet, med henblik på beslutning om frigivelse af midler til
forslaget.

Administrationen har i forhold til forslaget forholdt sig
til aktionsgruppens beskrivelse af gennemførsel og de krav som har ligget til
grund for ’Få det Fikset’ projektet.

**Indstillinger**

Direktøren indstiller,

at     ansøgningen
godkendes med en rammebevilling på i alt 19.000 kr. til etablering af
handicapvenligt multtoilet.

at     de
afledte årlige driftsudgifter, der forventes i alt at udgøre 2.000 kr.,
tilrettes det administrative budget fra året efter, at multtoilettet er taget i
brug.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset ’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Gørlev lokalområde:

[adresse] har holdt borgermøde den 4. november 2020,
hvor de projekter, som aktions-gruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på
mødet:

1.    [adresse]

2.    Villads Søndergaard
have

3.    Julebelysning i
Gørlev

4.    Rekreativt
område ved [adresse]

5.    Naturpark
Gateway/legeplads i [adresse]

Projekterne med Flagallé, Villads Søndergaard have og
julebelysning i Gørlev blev godkendt af Kommunalbestyrelsen i marts 2021.
Efterfølgende blev de to delprojekter, krible krable bro og sheltere, godkendt
af Kommunalbestyrelsen i april 2021. Og i maj 2021 er Naturpark
Gateway/legeplads i [adresse] også godkendt af Kommunalbestyrelsen.

Aktionsgruppen er nu så langt med materialet til yderligere
et delprojekt, at man også søger om godkendelse af dette i Økonomiudvalg og
Kommunalbestyrelse.

*Delprojekt: Multtoilet*

I det vedlagte bilag er der ansøgt om etablering af
multtoilet med 1200 l tank. Lokalområdet har meddelt, at de ønsker at toilettet
bliver en handicapegnet udgave af multtoilet. Multtoilettet placeres på et
areal, der er ejet af Kalundborg Forsyning, øst for åen, se kort i
bilag/ansøgning. Lokalområdet oplyser også, at merudgiften til handicapvenligt
toilet dækkes af fondsmidler. Toilettet placeres min. 5 meter fra [adresse].

*Afsnit om drift og vedligeholdelse*

Daglig vedligeholdelse af toilet varetages af ansøger, der
også tilser shelterpladsen. Der ansøges om, at tømning af toilettets tank
kommer til at indgå i den kommunale drift. Det er administrationens anbefaling,
at denne afledte driftsomkostning (to årlige tømninger, ca. 2.000 kr.)  opgøres
og tilrettes det administrative driftsbudget fra året efter, at multtoilettet
er etableret.

*Administrationens bemærkninger*

Tilladelsen gives under forudsætning af opnået
byggetilladelse og en skriftlig brugsretsaftale med lodsejer (Kalundborg
Forsyning). Administrationen har været i kontakt med Kalundborg Forsyning, der
oplyser at de er indstillet på at lave en brugsretsaftale om at stille areal
til rådighed for et handicapvenligt multtoilet med tank på den angivne
placering, under forudsætning af opnået byggetilladelse. Brugsretsaftalen vil
beskrive arealet, hvad det må anvendes til og tilknyttede betingelser.
Brugsretsaftalen indgås mellem de tre parter lokalområdet, Kalundborg Kommune
og Kalundborg Forsyning.

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. Der er tidligere
godkendt fem projekter på i alt 676.716 kr. ekskl. Moms. Det betyder, at der
resterer 383.284 kr. af [adresse] til øvrige ’Få det Fikset’ projekter. De
samlede omkostninger til projektet med opsætning af multtoilet er estimeret til
19.000 kr. Restrådighedsbeløbet er herefter 364.284 kr. Projektet har opnået
tilsagn om støtte fra Danmarks Naturfredningsforening på kr. 10.000 + ekstra
omkostninger til at ændre projektet til handicaptoilet. Når projektet er
gennemført og de endelige omkostninger er kendt, vil en eventuel uforbrugt del
af rammen til opsætning af multtoilet kunne tilgå øvrige ’Få det Fikset’
projekter i Gørlev. Der etableres en borgergruppe, der tilser shelterplads,
multtoilet mv. Denne borgergruppe forestår daglig drift. Når de afledte
driftsudgifter til tømning af multtoilet er beregnet tilrettes det
administrative budget fra året efter, at toilettet er opsat.

[adresse] bemærkninger er indarbejdet i sagen.

**Økonomiudvalgets møde den 16.
juni 2021:**

Anbefales.

**Bilag**

|  |  |
| --- | --- |
| Ansøgning\_multtoilet | 326-2021-134070 |